Peltoisenjärvi

Peltoisenjärvi () on Suojoen vesistöön kuuluva järvi Karjalan tasavallan Prääsän piirin Pyhäjärven kunnassa Venäjällä. Sen pinta-ala on 5,7 neliökilometriä, valuma-alueen laajuus 162 neliökilometriä, keskisyvyys 5,5 metriä ja suurin syvyys 11,3 metriä.

Peltoisenjärvi on yhteydessä kapeikkojen kautta Pyhäjärveen. Se laskee Suojokeen Pyhäjoen kautta. Kalalajeja ovat muikku, hauki, särki, salakka, lahna, made, ahven, kiiski ja kivisimppu.

Järven eteläpuolella sijaitsee Pyhäjärven taajama. Länsirannalla on autioitunut Peltoisen kylä.

Lähteet

Karjalan tasavallan järvet
Prääsän kansallinen piiri
Suojoen vesistö